Diari Oficial de la Generalitat Valenciana


Sumari del DOGV 7545, del 11-06-2015 (2015/5504)

RESOLUCIÓ de 5 de juny de 2015, del director general de la Joventut i de l'Institut Valencià de la Joventut.Generalitat Jove, per la qual es procedix a la concessió de les ajudes convocades a l'empara de l'Orde 2/2015, de 24 de febrer, de la Conselleria de Benestar Social, per la qual es va convocar concurs públic per a la concessió d'ajudes a consells locals de la joventut, per a l'any 2015, i es van aprovar les seues bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5504


Data del document
:   05-06-2015

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de juny de 2015, del director general de la Joventut i de l'Institut Valencià de la Joventut.Generalitat Jove, per la qual es procedix a la concessió de les ajudes convocades a l'empara de l'Orde 2/2015, de 24 de febrer, de la Conselleria de Benestar Social, per la qual es va convocar concurs públic per a la concessió d'ajudes a consells locals de la joventut, per a l'any 2015, i es van aprovar les seues bases reguladores.  
 [2015/5504]  
I. Per Orde 2/2015, de 24 de febrer, de la Conselleria de Benestar Social, publicada en el Diari Oficial de la Comunitat Valenciana número 7481, de 9 de març de 2015, es van convocar ajudes a consells locals de la joventut, per a l'any 2015, que estan destinades a finançar els programes anuals d'activitats d'estes entitats durant l'esmentat any.  
  
II. De conformitat amb el que establix la base sisena de la referida orde de convocatòria, la comissió avaluadora, després de l'estudi i baremació de les sol·licituds presentades, eleva la següent proposta de resolució al director general de la Joventut i de l'Institut Valencià de la Joventut.Generalitat Jove, en compliment del que disposa la base abans citada, i d'esta manera, resolc:  
  
Primer  
Concedir, a les entitats que s'indiquen en l'annex I, les quantitats allí expressades, a càrrec de la línia de subvenció SE000016 del pressupost de l'Institut Valencià de la Joventut.Generalitat Jove per al 2015, en concepte d'ajuda per al desenvolupament dels seus programes anuals d'activitats durant l'any 2015.  
  
Segon  
En virtut del que disposa la base novena de l'Orde 2/2015, de 24 de febrer, de la Conselleria de Benestar Social, el pagament de les ajudes s'efectuarà d'una sola vegada, així que s'en justifique l'ús, a més a més, per a la qual cosa hauran de presentar la documentació, que més avall s'indica. El termini de justificació d'estes ajudes serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 31 d'octubre de 2015, ambdós inclosos. Si el termini comprés entre l'endemà d'aquell en què tinga lloc la notificació de la resolució de concessió i el dia 31 d'octubre de 2015 fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptadors des de l'endemà de la notificació de la resolució de concessió:  
  
- Factures originals i còpies per a ser confrontades per la unitat de registre de l'òrgan competent, corresponents a les despeses corrents derivades del programa subvencionat i per l'import total de la subvenció concedida, així com la documentació acreditativa del seu pagament. Les dites factures hauran de complir amb els requisits establits per la normativa vigent.  
- Les despeses generals de manutenció i restauració no podran superar el 10 per cent de l'import total subvencionat. Queden exceptuades d'esta limitació les despeses de restauració implícites en l'estada en albergs, residències, campaments, etcétera, en què les entitats organitzen activitats.  
- Totes les despeses a justificar hauran de correspondre's amb els continguts dels programes objecte de subvenció.  
- Detall de les despeses del personal (nòmines i minutes) que haja treballat directament en el projecte subvencionat, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària. Estes despeses no podran superar el 50 per cent de l'import total subvencionat.  
- Memòria de les activitats objecte de subvenció realitzades durant l'any 2015.  
- Fitxa resum en què s'arrepleguen de manera succinta totes les activitats programades que s'han realitzat amb indicació del lloc i data de realització.  
- Certificat del tresorer de l'entitat fent constar que l'import de la subvenció està registrat com a ingrés previst en la comptabilitat del consell local per a l'any 2015 amb el vistiplau del representant legal d'esta.  
  
- Certificació del tresorer de l'entitat (per a la justificació de subvencions) en què s'esmenten les factures presentades, amb indicació del número d'orde, data, concepte, nom i CIF del proveïdor i import facturat, així com els documents presentats acreditatius de les despeses efectuades en matèria de personal, especificant, si és el cas, el número d'orde, nom i DNI del perceptor, concepte i períodes liquidats i els seus respectius imports, amb el vistiplau del representant legal d'esta. En la dita certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
  
- Fitxa de dades bancàries de l'entitat beneficiària de l'ajuda en què se sol·licita que es faça l'ingrés de la subvenció.  
Tota la documentació sol·licitada en els apartats anteriors que no siga original haurà de ser compulsada.  
  
Tercer  
Tindre per desistits de la seua sol·licitud els consells locals referits en l'annex II de la present proposta de resolució, en relació amb les ajudes destinades a consells locals de la joventut, per a l'any 2015, convocades per Orde 2/2015, de 24 de febrer, de la Conselleria de Benestar Social, pels motius exposats en este i, en conseqüència, procedir al seu arxiu.  
  
Quart  
Denegar la sol·licitud del Consell de la Joventut de Gandia per haver presentat la sol·licitud fora del termini establit en la base quarta de l'Orde 2/2015, de 24 de febrer, de la Conselleria de Benestar Social.  
  
Contra esta resolució, que posa fi a la via administrativa, es podrà interposar potestativament recurs de reposició davant del director general de la Joventut i de l'IVAJ.GVA Jove en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptadors des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es crega oportuna.  
  
  
València, 5 de juny de 2015.- El director general de la Joventut i de l'IVAJ.GVA Jove: Marcos Sanchis Fernández.  
  
  
  
  
ANNEX I  
Ajudes concedides  
  
Consells locals de la joventut CIF Subvenció concedida  
Consell de Joventut de Quart de Poblet G97127393 4.400  
Consell de la Joventut d'Alacant I4845489M 12.000  
Consell de la Joventut de València A3936592N 5.400  
Consell Local de la Joventut d'Ontinyent H08638795 4.368,50  
Consell de la Joventut de Carcaixent U7160647G 4.611,62  
Consell de la Joventut d'Alzira U19149479 6.000  
Total 36.780,12  
  
  
  
ANNEX II  
Sol·licituds desistides  
  
Consell local sol·licitant de subvenció CIF Núm. exp. Motiu desistiment  
Consell de la Joventut de Mislata Y60669526 2/3 Presenta part de la documentació requerida fora de termini  
Consell de la Joventut de Castelló A18069045 2/5 No esmena de la sol·licitud  
Consell de la Joventut de Novelda E38821134 2/7 No esmena de la sol·licitud  
Consell de la Joventut de Sueca T6755687R 2/8 No esmena de la sol·licitud